Dien Gayoengx video chat room – CLIPONYU | Video Chat Online
HotBasicPremiumLuxuryToDien GayoengxJumlahPattern1888188288588888Sendchoose goods!!My Bag Lecheek Voeding StimShot Preworkout on Sale vir $ 25.95
Tuis » A1Supplements » Lecheek Voeding StimShot Preworkout 40 Servings op verkope vir $ 25.95
A1-aanvullings het tans 'n ooreenkoms oor Lecheek Nutrition StimShot voorwerk-oefening
Kry 40 Porsies van Lecheek Voeding StimShot Preworkout Mint Smaken vir slegs $ 25.95!
"Lecheek Voeding StimShot - 40 Porsies, Munt""Sublingual Preworkout! Verhoog energie en fokus! "
Kliek hier om Lecheek Voeding StimShot van A1Nutrition te koop
Prys van $ 25.95 vir Lecheek Voeding StimShot Preworkout is geldig vanaf 6 / 21 / 16. Aanbieding onderhewig aan veranderingsprys is akkuraat vanaf datum aangedui. Enige finale prys wat u betaal by A1Nutrition sal van toepassing wees op u bestelling Transnet se greep op hawens ‘knou ekonomie’ | Netwerk24
Deur Antoinette Slabbert 21 Julie 2019 00:05
Transnet se greep op die Nasionale Haweowerheid dra tot 1% van die totale koste in die ekonomie by en moet dringend verbreek word, sê die ekonoom Mike Schüssler.
’n Uitsig op die Kaapse hawe se houerkaai. Die departement van openbare ondernemings het in Februarie ’n tender geadverteer vir ’n konsultant om te bepaal of sowel die haweowerheid as Transnet steeds ’n lopende saak sou wees ná ’n skeiding. Foto: Transnet
Maar vir Transnet is die inkomste uit die haweowerheid broodgeld wat ’n wesenlike bydrae lewer tot sy jaarlikse inkomste.
Dit volg nadat Pravin Gordhan, minister van openbare ondernemings, die afgelope week in sy begrotingsrede gesê het hy gaan voorrang verleen aan die ondersoek na die korporatisering van die haweowerheid
Rapport het vroeër berig dat een ná die ander ministers van openbare ondernemings nou al 16 jaar lank versuim om uitvoering te gee aan die Nasionale Hawewet, wat vereis dat hulle die haweowerheid van Transnet skei.
Solank die haweowerheid deel van Transnet bly, is Transnet as’t ware “speler en skeidsregter” en dit word beskou as ’n demper op mededinging en beleggings in die hawens.
Tot 70% van Suid-Afrika se invoer kom deur die hawens, maar ons hawetariewe is hoër as dié van ander lande. Dié koste word bygevoeg by die koste van ingevoerde produkte en demp die ekonomie.
Die departement van openbare ondernemings het in Februarie ’n tender geadverteer vir ’n konsultant om onder meer te bepaal of sowel die haweowerheid as Transnet steeds ’n lopende saak sou wees ná ’n skeiding en wat die implikasies sou wees vir finansiers.
Maar dié tender moes “weens prosedurele kwessies” van voor af geadverteer word, het Gordhan se woordvoerder, Adrian Lackay, Vrydag aan Rapport gesê. Dit het die hele proses vertraag.
Dít terwyl Busisiwe Mkhwebane, openbare beskermer, ondersoek instel na Gordhan en sy voorgangers Barbara Hogan en Malusi Gigaba se versuim om die wet in werking te stel.
Hof gevra om in te gryp
Intussen vra ’n belegger die hooggeregshof in KwaZulu-Natal om die minister tot optrede te dwing.
Die hofaansoek is ingedien deur Siya­khuphuka Investment Holdings. Siya­khuphuka sou ’n houerterminus in die hawe in Richardsbaai bou, maar sy aansoek is afgekeur. En toe kry Transnet later die reg om dit te doen.
Transnet sê self in hofstukke sy skuld van miljarde rande is verkry op grond van die balansstaat met die hawebates ingesluit.
“Enige vermindering van die waarde van Transnet se balansstaat kan finansiers se gewilligheid om langtermynlenings toe te staan ondermyn en kan Transnet blootstel aan eise vir onmiddellike betaling. Dit kan Transnet, die land en die staat as enigste aandeelhouer finansieel skaad,” sê Peter Balfour, hoof van regsdienste en voldoening by die Transnet Nasionale Haweowerheid in ’n eedsverklaring in die Siyakhuphuka-saak.
Mike Schüssler, hoofekonoom van Economists.co.za, sê Transnet se ondoeltreffendheid knou die ekonomie. Foto: Wikus de Wet
Volgens Transnet se finansiële state vir 2017-’18 het die haweowerheid R11,7 miljard se inkomste verdien, wat 16% is van die groep se totale inkomste. Daarop was die voorbelaste wins R3,8 miljard, wat 32% is van die groep se totale voorbelaste wins.
Transnet se ouditeurs het spesifiek uitgewys dat die haweowerheid se beleggingseiendom ’n wesenlike deel uitmaak van Transnet se beleggingseiendom. Dít is eiendom waaruit die groep huurinkomste verdien.
Volgens Siyakhuphuka vereis die Hawewet egter bloot dat die haweowerheid ’n aparte maatskappy moet wees wat onafhanklik van Transnet se bedrywighede funksioneer. Dit kan steeds ’n filiaal van Transnet wees, wat sal beteken dat sy bates steeds deel van Transnet se balansstaat kan bly.
Lackay het aan Rapport gesê dit is presies wat Gordhan in gedagte het.
Daar is volgens Siyakhuphuka dus geen verskoning vir die gesloer nie. Die groep vra dat die hof die minister dwing om onverwyld met die proses te begin en elke drie maande aan die hof verslag doen oor die vordering.
Die hof het nog nie ’n datum vasgestel waarop die Siyakhuphuka-aansoek aangehoor sal word nie.
Só knou dit ekonomie
Intussen sê Schüssler sowel hoë hawetariewe as ondoeltreffende hawebedrywighede belemmer die ekonomie.
Hy sê die regering is reeds besig om die hawetariewe te temper, maar vragmotors staan tot 36 uur en wag om te laai in die Durban-hawe weens Transnet se ondoeltreffendheid.
Hy meen ’n onafhanklike haweowerheid kan lei tot groter doeltreffendheid en meer investering, soos die Siyakhuphuka-ervaring skynbaar toon. “Tot 70% van Suid-Afrika se invoer kom deur die hawens, maar ons hawetariewe is hoër as dié van ander lande. Dié koste word bygevoeg by die koste van ingevoerde produkte en demp die ekonomie,” sê Schüssler.
Volgens Lackay sal Gordhan die positiewe en negatiewe implikasies van die korporatisering van die haweowerheid oorweeg. “Dit sluit in wyses waarop dit doeltreffendheid, koste-effektiwiteit en betroubaarheid van hawebedrywighede kan bevorder. Die finansiële en kontraktuele implikasies moet ondersoek word, asook hoe dit personeel sal affekteer.”
Meer oor: Transnet | Mike Schüssler | Gordhan | Pravin | Richardsbaai | Infrastruktuur | Staatsondernemings | Hawens